ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วน ในท้องที่ตำบลหนองไข่น้ำตำบลหนองปลาหมอตำบลหนองจรเข้ ตำบลหนองแค ตำบลหนองปลิงตำบลไผ่ต่ำและตำบลกุ่มหัก อำเภอหนองแค จังหวัดสระบุรี อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ เริ่มต้นจากแนวตั้งฉากระยะ ๕๐๐ เมตรกับศูนย์กลางทางหลวงแผ่นดินหมายเลข ๑ (ถนนพหลโยธิน) ตรงจุดที่ห่างจากหลัก กม. ๘๗ไปทางเหนือระยะ ๒,๐๐๐ เมตร เป็นเส้นตรงไปทางทิศตะวันออก ระยะ ๕๐๐ เมตรทิศตะวันออก เป็นเส้นตรงไปทางทิศตะวันออกเฉียงใต้จนบรรจบกับถนนเศรษฐบำรุงตรงจุดที่ห่างจากศูนย์กลางถนนคันคลองระพีพัฒน์ฝั่งซ้ายบรรจบกับถนนเศรษฐบำรุงไปทางทิศตะวันออกเฉียงเหนือตามแนวถนนเศรษฐบำรุงระยะ ๒,๕๐๐ เมตรเป็นเส้นตั้งฉากกับศูนย์กลางถนนเศรษฐบำรุง ไปทางทิศตะวันออกเฉียงใต้ เป็นระยะ ๕๐๐เมตรเป็นเส้นตรงไปทางทิศตะวันตกเฉียงใต้จนบรรจบกับศูนย์กลางถนนคันคลองระพีพัฒน์ฝั่งซ้ายตรงจุดที่ห่างจากศูนย์กลางถนนเศรษฐบำรุงบรรจบกับศูนย์กลางถนนคันคลองระพีพัฒน์ฝั่งซ้ายไปทางใต้ตามแนวถนนคันคลองระพีพัฒน์ ระยะ ๑,๕๐๐ เมตรทิศใต้ เป็นเส้นตรงไปทางทิศตะวันตกบรรจบกับศูนย์กลางถนนชลประทาน ๒ตรงจุดที่ห่างจากศูนย์กลางถนนคันคลองระพีพัฒน์ฝั่งขวาบรรจบกับศูนย์กลางถนนชลประทาน ๒ ไปทางทิศใต้ตามแนวถนนชลประทาน ๒ ระยะ ๒,๐๐๐ เมตรเป็นเส้นตรงไปทางทิศตะวันตกเฉียงเหนือ จนบรรจบกับคลองซอย ๙ ขวาฝั่งตะวันออกตรงจุดที่ห่างจากศูนย์กลางถนนคันคลองระพีพัฒน์ฝั่งขวาบรรจบกับศูนย์กลางคลองซอย ๙ ขวา ไปทางทิศใต้ตามแนวคลองซอย ๙ ขวา เป็นระยะ ๑,๕๐๐เมตร เป็นเส้นตรงต่อไปทางทิศตะวันตกเฉียงเหนือ เป็นระยะ ๒๐๐ เมตรทิศตะวันตก เป็นเส้นขนานระยะ ๒๐๐ เมตรกับศูนย์กลางคลองซอย ๙ ขวาไปทางทิศเหนือจนบรรจบกับศูนย์กลางถนนคันคลองระพีพัฒน์ฝั่งขวาเป็นเส้นตรงไปทางทิศตะวันออกเฉียงเหนือ บรรจบกับจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ เริ่มต้นจากถนนหนองปลากระดี่ฟากตะวันออกตรงจุดที่อยู่ห่างจากศูนย์กลางถนนหนองปลากระดี่บรรจบกับศูนย์กลางทางหลวงแผ่นดินหมายเลข๑ (สายเก่า) ไปทางทิศตะวันตกเฉียงเหนือ เป็นระยะ ๗๐๐ เมตรเป็นเส้นตั้งฉากไปทางทิศตะวันออกเฉียงเหนือบรรจบกับแนวเส้นตั้งฉากกับทางหลวงแผ่นดินหมายเลข๑ (ถนนพหลโยธิน) ตรงจุดที่อยู่ห่างจากหลักเขตเทศบาลที่ ๑ไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๑ (ถนนพหลโยธิน) เป็นระยะ๓๐๐ เมตรทิศตะวันออก เลียบทางหลวงแผ่นดินหมายเลข ๑(ถนนพหลโยธิน) ฟากตะวันตก ไปทางทิศตะวันตกเฉียงใต้ถึงจุดที่ห่างตามแนวขนานระยะ ๘๐๐เมตร กับศูนย์กลางถนนคันคลองระพีพัฒน์ ฝั่งขวาทิศใต้ เป็นเส้นขนานระยะ ๘๐๐ เมตรกับศูนย์กลางถนนคันคลองระพีพัฒน์ ฝั่งขวาไปทางทิศตะวันตกเฉียงเหนือบรรจบทางหลวงแผ่นดินหมายเลข ๑ (สายเก่า)ถนนหนองปลากระดี่ ฟากตะวันออกทิศตะวันตก เลียบทางหลวงแผ่นดินหมายเลข ๑(สายเก่า) ถนนหนองปลากระดี่ ฟากตะวันออก บรรจบจุดเริ่มต้น๒.๒ ทิศเหนือ เริ่มต้นจากทางหลวงแผ่นดินหมายเลข ๑(ถนนพหลโยธิน) ฟากตะวันออก ตรงจุดที่อยู่ห่างจากทางหลวงแผ่นดินหมายเลข ๑(ถนนพหลโยธิน) บรรจบกับถนนเศรษฐสัมพันธ์ ไปทางทิศตะวันออกเฉียงเหนือตามแนวทางหลวงแผ่นดินหมายเลข ๑ (ถนนพหลโยธิน) เป็นระยะ ๖๔๐ เมตรเป็นเส้นตั้งฉากไปทางทิศตะวันออกเฉียงใต้ บรรจบเขตเทศบาลตำบลหนองแค จังหวัดสระบุรีเลียบแนวเขตเทศบาลไปทางทิศตะวันตกเฉียงใต้ทิศตะวันออก จดโรงฆ่าสัตว์เทศบาลตำบลหนองแคถนนเศรษฐบำรุง ที่บริเวณซึ่งห่างจากถนนเศรษฐบำรุงบรรจบกับถนนคันคลองระพีพัฒน์ฝั่งซ้าย ไปทางทิศตะวันออกเฉียงเหนือ ตามแนวถนนเศรษฐบำรุง ระยะประมาณ ๙๙๐ เมตรไปทางทิศตะวันออกเฉียงใต้ ระยะประมาณ ๑๐๐ เมตร ไปทางทิศตะวันตกเฉียงใต้ระยะประมาณ๑,๒๐๐ เมตร บรรจบกับถนนคันคลองระพีพัฒน์ฝั่งซ้ายที่บริเวณซึ่งห่างจากถนนคันคลองระพีพัฒน์ฝั่งซ้าย บรรจบกับถนนเศรษฐบำรุงไปทางทิศตะวันออกเฉียงใต้ ตามแนวถนนคันคลองระพีพัฒน์ฝั่งซ้าย ระยะ ๗๐๐ เมตรทิศใต้ เลียบถนนคันคลองระพีพัฒน์ฝั่งซ้ายฟากตะวันออก ขึ้นไปทางทิศตะวันตกเฉียงเหนือ บรรจบทางหลวงแผ่นดินหมายเลข ๑(พหลโยธิน) ฟากตะวันออกทิศตะวันตก เลียบทางหลวงแผ่นดินหมายเลข ๑(ถนนพหลโยธิน) ฟากตะวันออก คลองหนองแค ฝั่งใต้ เส้นขนานระยะ ๑๐๐ เมตรกับศูนย์กลางถนนเศรษฐสัมพันธ์และทางหลวงแผ่นดินหมายเลข ๑ (ถนนพหลโยธิน)ฟากตะวันออก บรรจบจุดเริ่มต้น๒.๓ ทิศเหนือ เริ่มต้นจากทางหลวงแผ่นดินหมายเลข ๑(สายเก่า) ฟากตะวันออก ตรงจุดที่บรรจบถนนคันคลองระพีพัฒน์ฝั่งขวา ฟากใต้เป็นเส้นเลียบทางหลวงแผ่นดินหมายเลข ๑ (สายเก่า) ฟากตะวันออกทิศใต้ จดเส้นขนานระยะ ๓๐๐ เมตรกับศูนย์กลางถนนชลประทาน ๒ เขตเทศบาลตำบลหนองแค จังหวัดสระบุรี เส้นตั้งฉากกับถนนชลประทาน๒ บริเวณที่ถนนชลประทาน ๒ บรรจบกับเขตเทศบาลตำบลหนองแค จังหวัดสระบุรีทิศตะวันตก จดทางหลวงแผ่นดินหมายเลข ๑(ถนนพหลโยธิน) ฟากตะวันออกทั้งนี้ ไม่รวมถึงสวนสุขภาพเทศบาลตำบลหนองแคสนามกีฬาเทศบาลตำบลหนองแค งานส่งน้ำและบำรุงรักษาที่ ๒ หนองแค โครงการส่งน้ำและบำรุงรักษาป่าสักใต้วัดเสนานฤมิตร โรงเรียนเทศบาล ๒ วัดเสนานฤมิตรทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลหนองไข่น้ำ ตำบลหนองปลาหมอตำบลหนองจรเข้ ตำบลหนองแค ตำบลหนองปลิง ตำบลไผ่ต่ำ และตำบลกุ่มหัก อำเภอหนองแคจังหวัดสระบุรีภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตร แต่ทั้งนี้จะต้องเป็นไปตามข้อกำหนดดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตร ขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔) มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐ (๖) มีที่ว่างด้านหน้าของอาคารห่างจากเขตทางของถนนสาธารณะ ไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่น หรือเขตทางของถนนสาธารณะ ไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะ ไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยดลธี/พิมพ์๒๒พฤษภาคม ๒๕๕๐หทัยภัทร/ตรวจ๒๐ธันวาคม ๒๕๕๐[๑] ราชกิจจานุเบกษาเล่ม ๑๒๐ (เล่มที่ ๑๓)/ตอนพิเศษ ๑๐๑ ง/หน้า ๒๖/๔ กันยายน ๒๕๔๖